**13. A feladat a középkori egyházi élettel kapcsolatos.** (rövid)

**Mutassa be a források és ismeretei alapján a XI–XIII. században létrejött**

**szerzetesrendek jellemzőit és tárja fel szerepüket a kor egyházi életében!**

„Eltérően más […] rendektől, a szerzetesek külön házakban laktak, a kolostort övező

falon belül, ahol dolgoztak, étkeztek, aludtak. Vasárnaponként az elöljáró átadta

ellátásukat, a kenyeret és a főzelékfélét, amit mindegyikük a cellájában maga

készített el. Az ivásra és egyéb használatra szolgáló víz egy forrásból érkezett, és

minden cellába külön vezetéken került be. […]” *(Guibert de Nogent a karthausi rend*

*megalakulásáról)*

„I. Milyen helyen kell a kolostort felépíteni.

Egyetlen kolostor se épüljön városokban, várakban, külvárosokban, csakis

emberektől távoli, kevéssé látogatott helyen.

II. Az életmód egysége az isteni és emberi dolgokban.

Hogy az apátságok között a megbonthatatlan egység ne szűnjön meg, és állandóan

fennmaradjon, elrendeljük mindenekelőtt, hogy Szent Benedek Regulája legyen

mindenki számára közös, és azonos módon tartsák be. Kötelesek ugyanazokat a

könyveket használni az isteni offíciumoknál. Végül mindenkire azonos étkezési és

öltözködési, továbbá életviteli előírások vonatkoznak.

IV. Az öltözetről

Az öltözet egyszerű, durva, festetlen anyagból, prém nélkül készüljön. Alatta

vászoning, ahogyan a szabályzat előírja.

V. Honnét származzék a szerzetes tápláléka.

Rendünk szerzeteseinek tápláléka kétkezi munkából, azaz földművelésből és

állattenyésztésből származzék […].” *(Részlet a ciszterci rend regulájából, 1134)*

„1. A római egyház nem egyház, hanem utálatosak csoportosulása.

2. Földi vezetőjük nem más, mint az, akiről Máté evangéliuma így szól: »Ne

nevezzetek senkit atyának a földön«, valamint a korinthusiakhoz szóló 1. levél:

»Minden férfi feje Krisztus«, ezért tagadják, hogy a pápa az egyház feje, valamint

hogy hatalmában áll kötni és oldani [bűnben elmarasztalni vagy feloldani], mint

ahogy az Szent Péter hatalmában állott.

3. A püspöki, papi és diakónusi fokozatok kivételével az összes egyházi fokozatok

csak az emberi hagyományokból erednek.

5. A templomban folytatott mise nem isteni szolgálat, és ezért senki sem köteles

templomba járni.

9. A földi élet után nem vár ránk tisztítótűz.” *(XIII. századi eretnek irat)*

„Kedves testvéreim és fiacskáim! Ne szégyelljetek adományért menni, mert az Úr

szegénnyé lett értünk ebben a világban. Ezért választottuk az ő és legszentebb

édesanyjának példájára az igazi szegénység útját. Ez a mi örökségünk, melyet Urunk,

Jézus Krisztus szerzett meg nekünk és hagyott ránk, és mindazokra, akik példája

nyomán szent szegénységben akarnak élni.” *(Részlet Szent Ferenc perugiai legendájából)*

**

****

****

****